钦定古今图书集成/明伦汇编/宫闱典/第003卷 > 箕宿图
## 钦定古今图书集成/明伦汇编/宫闱典/第003卷 > 箕宿图

图考

箕宿

按《星经》：“箕四星，主后别府，二十七世妇，八十一御女，
为相，天子后也。亦为天汉九江口，主梁，在汉边。金星，
春夏金，秋冬土。箕后动，有风，期三日也。前二星为后
也。”

按：《史记天官书》：“箕为敖客曰口舌。”

按《隋书天文志》：“箕四星，亦后宫妃后之府，亦曰天津，
一曰天鸡，主八风，又主口舌，主客蛮夷胡貉。”

按《步天歌》，“四星形状似簸箕。”

按：《新法历书表》同，一火月，二火木，三火木，四土木。